Kongsmarka kraftverk

Kongsmarka kraftverk er et vannkraftverk nær Svolvær i Vågan kommune i Nordland. Det utnytter et fall på 196 meter fra Store Nøkkvann til Stor-Kongsvatnet. Installert effekt er 2,5 MW fra en francisturbin. Årsproduksjon er 9,7 GWh. Kraftverket ble startet i 1920. I mars 1956 ble stasjonen ødelagt av snøskred, og to maskinister mistet livet. Det ble modernisert i 1994, alt det tekniske ble byttet ut. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Lofotkraft Jubileumsavis for Lofotkraft Arkivert 24. juni 2016 hos Wayback Machine.